****

**BRODSKO - POSAVSKA ŽUPANIJA**

**UPRAVNI ODJEL ZA GOSPODARSTVO**

Temeljem članka 48. Zakona o lokalnoj i područnoj (regionalnoj) samoupravi („Narodne novine”, broj 19/13 – pročišćeni tekst, 137/15 i 123/17), članka 56. i članka 94. Statuta Brodsko-posavske županije („Službeni vjesnik Brodsko-posavske županije“, broj 15/13 - pročišćeni tekst, 4/18), članka 15. Pravilnika o financiranju programa i projekata udruga koji su od interesa za Brodsko-posavsku županiju iz djelokruga Upravnog odjela za gospodarstvo („Službeni vjesnik Brodsko-posavske županije“, broj 3/18), Zakona o udrugama („Narodne novine”, broj 74/14 i 70/17) te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine”, broj 26/15) i Odluke Župana KLASA: 402-10/19-01/03, URBROJ: 2178/1-11-01-19-01 od 21. siječnja 2019. godine,

**objavljuje**

**J A V N I N A T J E Č A J**

**za financiranje jednokratnih aktivnosti udruga koje su od interesa za Brodsko-posavsku županiju iz područja vatrogastva za 2019. godinu**

**UVOD**

Upravni odjel za gospodarstvo Brodsko-posavske županije poziva udruge (dobrovoljna vatrogasna društva) da se prijave na Javni natječaj za financiranje jednokratnih aktivnosti udruga koji su od interesa za Brodsko-posavsku županiju iz područja vatrogastva za 2019. godinu.

Udruge (dobrovoljna vatrogasna društva) sukladno ovom natječaju, mogu prijaviti aktivnosti u sljedećem prioritetnom području:

**Prioritetno područje** – suradnja s organizacijama civilnog društva i podrška njihovim aktivnostima usmjerenim na razvoj vatrogastva.

Udruge (dobrovoljna vatrogasna društva) sukladno ovom natječaju mogu prijaviti jednokratne **aktivnosti** za sljedeća područja financiranja:

1. Obilježavanje važnih obljetnica – 10.000,00 kn;
2. Podrška institucionalnom i organizacijskom razvoju udruga s područja županije,

 (odobravanje financijskih sredstava za kupnju opreme) – 100.000,00 kn.

Ukupno planirana vrijednost natječaja je 110.000,00 kuna.

Najniži iznos financijskih sredstava koji se može odobriti za financiranje pojedine aktivnosti je 2.000,00 kuna.

Najviši iznos financijskih sredstava koji se može odobriti za financiranje pojedine aktivnosti je 50.000,00 kuna.

Jedokratna aktivnost se može financirati u 100% iznosu prihvatljivih troškova aktivnosti, pri čemu potencijalni prijavitelji i partneri nisu dužni osigurati sufinanciranje iz vlastitih sredstava. U slučaju da se predmetna aktivnost ne financira u 100% iznosu iz proračuna Brodsko-posavske županije (u daljnjem tekstu: Županija), udruga (dobrovoljno vatrogasno društvo) je dužna osigurati preostali iznos financiranja do punog iznosa financiranja.

Županija zadržava pravo promjene ukupno odobrenog iznosa ovisno o kvaliteti aktivnosti i dinamici punjenja županijskog proračuna.

Rok za podnošenje prijedloga prijava za financiranje jednokratnih aktivnosti je do iskorištenja sredstava ili do kraja 2019. godine.

**UVJETI PRIJAVE**

Upravni odjel za gospodarstvo Županije će dodjeljivati sredstva za financiranje jednokratnih aktivnosti udrugama, potencijalnim korisnicima uz uvjet da:

* su upisani u Registar udruga Republike Hrvatske ili drugi odgovarajući registar;
* su upisani u Registar neprofitnih organizacija i vode transparentno financijsko poslovanje u skladu s propisima o računovodstvu neprofitnih organizacija;
* imaju sjedište na području Županije i provode aktivnost na području Županije;
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* aktivnost koju prijave na javni natječaj Županije, bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Županije definiranih razvojnim i strateškim dokumentima;
* su uredno ispunili obveze iz svih prethodno sklopljenih ugovora o financiranju iz proračuna Županije i drugih javnih izvora;
* imaju plaćene sve poreze i druga obvezna davanja u skladu s nacionalnim zakonodavstvom dospjela za plaćanje uključujući zadnji dan u mjesecu prijave jednokratne aktivnosti na javni natječaj;
* se protiv Korisnika, odnosno osobe ovlaštene za zastupanje i voditelja jednokratne aktivnosti ne vodi kazneni postupak i nije pravomoćno osuđen za prekršaje ili kaznena djela definirana člankom 48. Uredbe;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
* imaju zadovoljavajuće organizacijske kapacitete i ljudske resurse za provedbu jednokratne aktivnosti;
* imaju uređen sustav prikupljanja članarina te uredno predaju sva izvješća Županiji i drugim institucijama.

Potencijalni prijavitelj može podnijeti prijavu za samo jednu aktivnost, na razdoblje provedbe do 12 mjeseci.

Na natječaj se ne mogu prijaviti aktivnosti koje se već u potpunosti financiraju iz proračunskih sredstava Brodsko-posavske županije ili drugih javnih izvora.

Financirati, odnosno sufinancirati će se samo aktivnosti koje će se provoditi tijekom 2019. godine.

**KRITERIJI ZA ODABIR**

Kriteriji za odabir aktivnosti koje će se financirati su sljedeći:

* **institucionalna sposobnost prijavitelja** - ima li prijavitelj dovoljno iskustva i stručnog kapaciteta za provedbu planiranih aktivnosti (imaju li odgovarajuće sposobnosti i vještine za provedbu te znanja o problemima koji se rješavaju ovim natječajem); postoji li jasna struktura upravljanja jednokratnom aktivnosti; je li jasno definiran tim i obveze njegovih članova;
* **kvaliteta i relevantnost predložene jednokratne aktivnosti** - koliko je jednokratna aktivnost relevantna u odnosu na ciljeve i prioritetna područja aktivnosti natječaja (je li jednokratna aktivnost u skladu s mjerama i aktivnostima u planiranim nacionalnim/regionalnim/lokalnim programima, strategijama i politikama koje su u nadležnosti davatelja financijskih sredstava); jesu li ciljevi jednokratne aktivnosti jasno definirani i realno dostižni; jesu li aktivnosti jasne, opravdane, razumljive i provedive; jesu li rezultati jasno određeni i hoće li aktivnosti dovesti do ostvarivanja rezultata; ima li jednokratna aktivnost jasno definirane korisnike (broj, dob, spol i sl.); definira li i u kojoj mjeri jednokratna aktivnost njihove probleme i potrebe i u kojoj mjeri ih rješava:
* **proračun (troškovi)** - jesu li troškovi jednokratne aktivnosti realni u odnosu na određene rezultate i predviđeno vrijeme trajanja; jesu li troškovi usklađeni s planiranim aktivnostima.

**SADRŽAJ PRIJAVE**

Prijedlozi aktivnosti dostavljaju se isključivo na propisanim obrascima, koji su zajedno s Uputama za prijavitelje dostupni na mrežnim stranicama Županije [www.bpz.hr](http://www.bpz.hr).

**Obavezna dokumentacija:**

1. ispunjen, potpisan i ovjeren obrazac opisa jednokratne aktivnosti;
2. ispunjen, potpisan i ovjeren obrazac proračuna jednokratne aktivnosti;
3. preslika Izvoda o registraciji udruge iz Registra udruga RH ili drugog odgovarajućeg registra, ne starija od 3 mjeseca (može ga zamijeniti i ispis elektronske stranice sa svim podacima udruge iz registra);
4. preslika Izvatka iz registra neprofitnih organizacija (može ga zamijeniti i ispis elektronske stranice sa svim podacima organizacije iz registra);
5. preslika ovjerenog važećeg statuta prijavitelja;
6. financijski izvještaj udruge
	1. za obveznike dvojnog knjigovodstva: preslika godišnjeg Izvještaja o prihodima i rashodima, bilanca i bilješke uz financijske izvještaje za 2018. godinu;
	2. za obveznike jednostavnog knjigovodstva: odluka o vođenju jednostavnog knjigovodstva i primjeni novčanog računovodstvenog načela usvojena od zakonskog podnositelja i godišnji financijski izvještaj o primicima i izdacima za 2018. godinu;
7. potpisana izjava o nepostajanju dvostrukog financiranja;
8. Uvjerenje nadležnog suda da se ne vodi kazneni postupak protiv osobe ovlaštene za zastupanje udruge i voditelja jednokratne aktivnosti, ne starije od 6 mjeseci od dana objave natječaja;
9. Potvrda Ministarstva financija/Porezne uprave o stanju javnog dugovanja za prijavitelja, ne starija od 30 dana od dana objave natječaja.

**Neobavezni dijelovi prijave** su izvodi iz novinskih članaka, publikacija, fotografije, nagrade i sl., kao dokaz dosadašnjih aktivnosti i realiziranih sličnih aktivnosti.

**NAČIN PRIJAVE**

Natječajnu dokumentaciju potrebno je poslati u papirnatom obliku (jedan izvornik) poštom ili osobno i to kako slijedi:

1. poštom u zatvorenoj omotnici na adresu:

**Brodsko-posavska županija, Upravni odjel za gospodarstvo (NE OTVARAJ - Javni natječaj za financiranje jednokratnih aktivnosti udruga koji su od interesa za Brodsko-posavsku županiju iz područja vatrogastva za 2019. godinu), Petra Krešimira IV 1, 35000 Slavonski Brod**

1. osobnom dostavom u pisarnicu Brodsko-posavske županije na adresu Petra Krešimira IV 1, 35000 Slavonski Brod.

Na omotnici je obavezno navesti naziv prijavitelja.

Postupak zaprimanja, otvaranja i pregleda dostavljenih prijava, ocjena prijava, dostava dodatne dokumentacije, ugovaranje, donošenje odluke o dodjeli financijskih sredstava kao i podnošenje prigovora detaljno su opisani u Uputama za prijavitelje na Javni natječaj za financiranje jednokratnih aktivnosti udruga koji su od interesa za Brodsko-posavsku županiju iz područja vatrogastva za 2019. godinu.

Razmatrati će se samo prijave koje su pravodobno prijavljene te koje u cijelosti zadovoljavaju propisane uvjete Javnog natječaja.

Sva potrebne informacije vezane uz ovaj Javni natječaj mogu se dobiti u Upravnom odjelu za gospodarstvo Brodsko-posavske županije (ured 300), Petra Krešimira IV 1, Slavonski Brod, tel. 035/216-232 i 035/216-233, e-mail: gfabcic@bpz.hr i aperko@bpz.hr.

**NATJEČAJNA DOKUMENTACIJA:**

1. Pravilnik;

2. Tekst javnog natječaja;

3. Upute za prijavitelje;

4. Obrasce za prijavu jednokratne aktivnosti:

4.1. Obrazac opisa jednokratne aktivnosti;

4.2. Obrazac proračuna jednokratne aktivnosti;

5. Popis priloga koji se prilažu prijavi;

6. Obrazac za ocjenu kvalitete/vrijednosti jednokratne aktivnosti;

7. Obrazac izjave o nepostojanju dvostrukog financiranja;

8. Obrazac ugovora o financiranju jednokratne aktivnosti;

9. Obrasce za izvještavanje:

 9.1.Obrazac opisnog izvještaja provedbe jednokratne aktivnosti;

 9.2.Obrazac financijskog izvještaja provedbe jednokratne aktivnosti;

 9.3.Obrazac financijskog izvješća PROR – POT.

**ZAŠTITA OSOBNIH PODATAKA**

Sukladno članku 6. stavak 1. točka c) Opće uredbe o zaštiti osobnih podataka Brodsko-posavska županija, kao voditelj obrade, prikuplja, obrađuje i javno objavljuje osobne podatke prijavitelja jednokratne aktivnosti u svrhu provedbe postupka dodjele financijskih sredstava za financiranje jednokratnih aktivnosti udruga koje su od interesa za Brodsko-posavsku županiju iz područja vatrogastva za 2019. godinu.

Dostavljeni osobni podaci čuvat će se do roka propisanog Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine”, broj 26/15) i Pravilnikom o financiranju programa i projekata udruga koji su od interesa za Brodsko-posavsku županiju iz djelokruga Upravnog odjela za gospodarstvo („Službeni vjesnik Brodsko-posavske županije“, broj 3/18).

Svi prijavitelji jednokratnih aktivnosti čiji se osobni podaci prikupljaju, obrađuju i javno objavljuju, temeljem odredbi Opće uredbe o zaštiti osobnih podataka imaju sljedeća prava: pravo na pristup osobnim podacima, pravo na ispravak, brisanje ili ograničenje obrade dostavljenih osobnih podataka, pravo na prigovor na obradu te pravo na prenosivost osobnih podataka.

KLASA:402-10/19-01/05

URBROJ:2178/1-04-19-1

Slavonski Brod, 24. siječnja 2019.